de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de en fr sv en fr en ja fr ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Раев менен Бектеналиевдин мыйзамсыз дайындоосу...
Маданият министрлигин дээрлик он жылга жакын жетектеп, бул тармакты майкандап талкалап келген Султан Раев акыры Жантөрө Сатыбалдиевдин артынан кызматынан кол жууду. Анын кызматтан алынгандыгына күйүнгөндөргө караганда сүйүнгөндөр оголе көп болду. Анткени, Аким аксакалдын баласы министрлик креслодон улам кетип, улам келип жатып 10 жылга жакын иштегени менен эч нерсени кыйраткан жок. Тескерисинче кыргыз маданиятына күйүп да, сүйүп да иштеген жок. Бар мүмкүнчүлүгүнө салып, кызматтык абалын кыянаттык менен пайдаланып, болушунча чалмакейди чалды. Ондогон миллиондордун дайыны чыкпай калганын буга чейин далилдер менен сандан-санга жазып турдук. Мисалы анын: театрлардан, филармониядан, "Кыргызфильмден", маданий мекемелерден, ал тургай Манастын эстелигинен да эбегейсиз акча жасаганын кимдер билбейт. Баары билет, президенттен баштап, бешиктен бели чыга элек балага чейин билип калды. Ошондой болсо да, Султан Раев ар качандан, бир качан суудан кургак чыгып келатат. Укук коргоо органдары "уктап" калганбы же Раевден алчусун алып коюшканбы, айтор алар да унчукпайт, ооздоруна талкан сугунуп алышкансып. Султан мырзанын кызматтан кеткенине бир жума болду. Бирок кызматтан кетерин алдыртадан сезгендиктен, ал өзүнүн артындагы чала бүткөн жана шектүү иштерин эптеп жабуу аракетин көргөнүн билгендер божурап жүрүшөт. Ал тууралуу баарын учуру келгенде тизмектеп жазарбыз. Азыр темадан көп четтебей, "Кыргызфильмге" тиешелүүсүн гана айталы.
"Кыргызфильмди" үч жарым жылдан ашык жетектеп, таза иштей албай, болушунча жеп-ичкен Кулмендеевдин кызматтан кеткенине эки айдан ашып калды. Андан бери анын ордуна Кинодепартаменттин директору Мукталы Бектеналиевдин орун басары ( бул кызматка дайындалганына 1, 5 жылдан ашкан ) Гүлмира Керимова деген айым убактылуу олтурган. Чынында Раев менен Бектеналиевге Керимовадай керилген, өздөрүнө берилген ишенимдүү жетекчи керек эле. Кызыгы, алардын корккону мындай болду, "Кыргызфильмге" башка бир күчтүү адам жетекчи болом деп чыга калбасын дештиби, айтор, бул кызмат ордуна талапкерлерди тандоо үчүн буга чейин такыр болбогон, жободо жок сынак жарыялап жиберишти. Ал сынак бир айдан ашык убакыт созулуп, ага болгону эки гана талапкер катышты. Бирөөсү биз айткан Гүлмира айым, экинчиси киного тиешеси жок, көп жылдар бою мугалимдик кесипти аркалап келген Сталбек (кыязы, бул адам өтпөсүн билип турса да, жөн гана катышып койсо керек) аттуу аксакал адам экен.
Кыскасы, ал сынактын жыйынтыгында Раев менен Бектеналиев киностудияны эки айдан бери убактылуу жетектеп жаткан Гүлмира айымды жеңди кылып коюшту. 31-мартта Раев кызматтан кетүүгө даярданып түйүнчөгүн түйүп жаткан кезде, Бектеналиев экөөлөп мыйзамды одоно бузуу менен Керимованы "Кыргызфильмге" жетекчи кылып дайындап, буйрук чыгара салышты. Андан да кызыгы, ал буйругун коомчулукка ЖМК аркылуу коркпой-үркпөй эле таратышты. А, негизи "Кыргызфильмге" жетекчини өкмөт башчы гана дайындоого укуктуу. Жаңы премьер Жоомарт Оторбаев азырынча Бектеналиев менен Раевдин мындай өзүм билемдигин уга да, көрө да элек. Демек, Мукталы мырза мындай өзүм билемдиги үчүн кызматтан алынып, жоопко тартылышы зарыл.
Чынында биз сөз кылып жаткан бул эки эргул Керимованы "Кыргызфильмге" өздөрүнүн артын тазалайт, буга чейин айтылып калган коррупциялык иштерди жабат деген чоң ишенич менен дайындашканы баарына болбосо да, бир топторго белгилүү болуп калды.
Керимова Гүлмира буга чейин өз алдынча акча таап, бир да кино тартып көрбөгөнү менен, кино тартуунун түмөн түйшүгүн түшүнөт. Анткени, ал кыргыздын бир топ кинолорунан тартылышына салым кошуп, картинанын директору болуп, уюштуруу иштеринде жүргөн. Анткен менен чарба маселесин түшүнбөйт. Бирок эң эле өкүнүчтүүсү шаарда өсүп, орусча окуп, Москвада билим алгандыктанбы, айтор кыргызчаны кыйратып билбейт. Негизги кесиби экономист. Бул айымдын дайым орус тилинде сүйлөгөн "киргизка" экенин коомчулук жакшы биле бербесе керек. Бул кызматка дайындаларда кыргыз тилинен экзамен берген да жок. Мунун өзү одоно мыйзам бузуулукка жатат эмеспи. Себеби, "Кыргызфильмдин" Улуттук деген статусу бар. "Кыргызфильм" деп аты эле айтып турса, кыргызча билбеген, кыргыздын улуттук баалуулугун түшүнбөгөн орус мүнөз, орус кыял айым "Кыргызфильмди" кантип өнүктүрөт? Балким бул айым "Кыргызфильмдин" өндүрүшүнөн чыккан кинолордун баарын орусча тарттырып, баары-жоктун баарын орусташтырып жүрбөсүн. Кыргызча билбесе, орусча ойлогону ошол да.
Анын үстүнө бул айым жетекчилик кызматта болгону эки жылга жетпеген убакыт гана иштеген. Ал эми "Кыргызфильмге" 5 жыл жетекчилик тажрыйбасы бар, кыргыз тилинде так сүйлөп, өз ой жүгүртүүсүн кыргыз тилинде көркөм жаза алган адам жетекчи болушу талапка ылайык деп эсептелет.